turjo4nis/wikipedia-bn-dump-20250701 huggingface dataset:
হেমেন্দ্রকুমার রায়

হেমেন্দ্রকুমার রায় (প্রকৃত নাম: প্রসাদদাস রায়; ১৮ এপ্রিল ১৮৮৮ – ১৮ এপ্রিল ১৯৬৩) একজন বাঙালি সাহিত্যিক এবং গীতিকার। তিনি কিশোরদের জন্য রহস্য রোমাঞ্চ ও গোয়েন্দা গল্প লেখার জন্য বিখ্যাত। তার কয়েকটি গল্প ও উপন্যাস চলচ্চিত্রায়িত হয়েছে।

হেমেন্দ্রকুমার রায়ের জন্মস্থান কলকাতা। তার পিতার নাম রাধিকাপ্রসাদ রায়।

হেমেন্দ্রকুমার রায় মাত্র চৌদ্দ বছর বয়েসে সাহিত্যচর্চা শুরু করেন। ১৯০৩ খ্রিষ্টাব্দে বসুধা পত্রিকায় তার প্রথম গল্প আমার কাহিনী প্রকাশিত হয়। ১৩২২ বঙ্গাব্দে সৌরীন্দ্রমোহন মুখোপাধ্যায় এবং মণিলাল গঙ্গোপাধ্যায়ের সম্পাদনায় ভারতী পত্রিকা নতুনরূপে প্রকাশিত হলে হেমেন্দ্রকুমার এর লেখকগোষ্ঠীতে যোগদান করেন। সাপ্তাহিক নাচঘর (১৩৩১ বঙ্গাব্দ) পত্রিকাটি তিনি সম্পাদনা করেছিলেন। এছাড়া মাসিকপত্র রংমশাল প্রভৃতি কয়েকটি পত্রিকার সম্পাদনার সাথেও তিনি যুক্ত ছিলেন।

ছোটদের জন্য তিনি ৮০টিরও বেশি বই লিখেছিলেন। এর মধ্যে কবিতা, নাটক, হাসি ও ভূতের গল্প, অ্যাডভেঞ্চার, ও গোয়েন্দা কাহিনী, ঐতিহাসিক উপন্যাস সবকিছুই ছিল। তার সৃষ্ট দুঃসাহসী জুটি বিমল-কুমার, জয়ন্ত (গোয়েন্দা) ও সহকারী মানিক, পুলিশ ইন্সপেক্টর সুন্দরবাবু, ডিটেকটিভ হেমন্ত, বাংলা কিশোর সাহিত্যে বিশেষ উল্লেখযোগ্য চরিত্র।

হেমেন্দ্রকুমার রায় বড়দের জন্যও বেশ কিছু বই লিখেছিলেন এর মধ্যে উল্লেখযোগ্য: জলের আলপনা, বেনোজল, পদ্মকাঁটা, ঝড়ের যাত্রী, যাঁদের দেখেছি, বাংলা রঙ্গালয় ও শিশিরকুমার, ওমর খৈয়ামের রুবায়ত প্রভৃতি। তার সিঁদুর চুপড়ি গল্পটি জার্মান ভাষায় অনূদিত হয়ে একটি সংকলন গ্রন্থে স্থান পেয়েছিল। বিমল ও কুমারের অভিযান কাহিনী অবলম্বনে তার বিখ্যাত উপন্যাস যকের ধন দুইবার চলচ্চিত্রায়িত হয়।

তিনি সফল গীতিকারও ছিলেন। সেই সময়ের বাংলা থিয়েটার এবং গ্রামাফোনে গাওয়া গানের প্রচলিত রীতি এবং রুচির মোড় তিনি ফিরিয়েছিলেন। তার রচিত অনেক গান সেই সময়ে জনপ্রিয় ছিল। অন্ধকারের অন্তরেতে গানটি এর মধ্যে অন্যতম।

তিনি শিশিরকুমার ভাদুড়ীর সীতা নাটকের নৃত্য পরিচালক ছিলেন। তিনি ভাল ছবি আঁকতে পারতেন। বাংলায় শিল্প সমালোচনার তিনি অন্যতম পথিকৃৎ।

চলচ্চিত্র 
হেমেন্দ্রকুমার রায় রচিত দেড়শো খোকার কাণ্ড চলচ্চিত্রায়িত হয় ১৯৫৯ সালে। তার লেখা নিশীথিনী বিভীষিকা অবলম্বনে ১৯৫১ সালে বাংলা চলচ্চিত্র জিঘাংসা এবং হিন্দিতে বিশ সাল বাদ (১৯৬২) নির্মিত হয়। তার রচনা রাত্রির যাত্রী, যকের ধন টেলিসিরিয়াল আকারে প্রচারিত হয়েছে। ১৯৩৯ সালে হরিচরন ভঞ্জের পরিচালনায় হেমেন্দ্রকুমারের সর্বাধিক জনপ্রিয় কাহিনী 'যকের ধন' প্রথম চলচ্চিত্রায়িত হয়, এই সিনেমায় অভিনয় করেছিলেন ছায়া দেবী, অহীন্দ্র চৌধুরী, জহর গাঙ্গুলি। ২০১৭ সালে পূনরায় নির্মিত হয় যকের ধন (চলচ্চিত্র)। এই ছবিটিতে অভিনয় করেছেন পরমব্রত চট্টোপাধ্যায়, সব্যসাচী চক্রবর্তী প্রমুখ।

গ্রন্থ তালিকা

তথ্যসূত্র 

বাঙালি ঔপন্যাসিক
২০শ শতাব্দীর বাঙালি ঔপন্যাসিক
বাঙালি ছোটগল্পকার
বাঙালি গীতিকার
বাঙালি সম্পাদক
১৮৮৮-এ জন্ম
১৯৬৩-এ মৃত্যু
২০শ শতাব্দীর ভারতীয় ঔপন্যাসিক
বাঙালি লেখক
বাঙালি গোয়েন্দা কাহিনি লেখক
কলকাতার লেখক
ভারতীয় শিশুসাহিত্যিক
পশ্চিমবঙ্গের ঔপন্যাসিক
উন্মাদ (রম্য পত্রিকা)

উন্মাদ বাংলাদেশে প্রকাশিত একটি মাসিক রম্য পত্রিকা। উন্মাদ পত্রিকার সম্পাদককে উন্মাদক নামে অভিহিত করা হয়। বাংলাদেশে প্রকাশিত অদ্যাবধি টিকে থাকা রম্য পত্রিকাগুলোর মধ্যে এটিই সর্বপ্রাচীন। উন্মাদের প্রথম সংখ্যাটি প্রকাশিত হয় ১৯৭৮ সালের মে মাসে।
২ টাকা দামের ৬৪ পৃষ্ঠার ছিল কার্টুন পত্রিকাটির প্রথম সংখ্যা। দ্বিতীয় সংখ্যাটি বের হয় ঠিক তিন মাস পর। যাদের প্রচেষ্টায় উন্মাদের জন্ম, তাঁরা হলেন ইশতিয়াক হোসেন, কাজী খালিদ আশরাফ এবং সাইফুল হক। এর বর্তমান উন্মাদক জনপ্রিয় কার্টুনিস্ট আহসান হাবীব।

উন্মাদ বর্তমানে কার্টুন পত্রিকার পাশাপাশি বিভিন্ন কার্টুন ভিত্তিক উপজাতও তৈরি করছে। বুটিক হাউজ় RGB'র সহায়তায় উন্মাদ কার্টুন টি-শার্ট ও বইমেলা ভিত্তিক কার্টুন স্টিকার ও পোস্টারের প্রচলনও উন্মাদই বাংলাদেশে প্রথম শুরু করে। বর্তমানে এই ৪০ বছর বয়সী কার্টুন পত্রিকাটি বাংলাদেশের নবীন প্রবীণ কার্টুনিস্টদের একত্রিত করবার লক্ষ্যে 'বাংলাদেশ কার্টুনিস্ট অ্যাসোসিয়েশন' গঠন করেছে।

তথ্যসূত্র 

বাংলাদেশের মাসিক ম্যাগাজিন
বাংলা বিদ্রূপ ম্যাগাজিন
১৯৭৮-এ বাংলাদেশে প্রতিষ্ঠিত
বাংলা ভাষার ম্যাগাজিন
গাণিতিক আরোহ বিধি

গাণিতিক আরোহ বিধি হলো স্বাভাবিক সংখ্যা সম্পর্কে কোন উপপাদ্য প্রমাণ করার একটি পদ্ধতি। যদি দেখানো যায় যে কোন উপপাদ্য  এর জন্য (যেখানে  কোন স্বাভাবিক সংখ্যা এবং  কোন ফাংশন ( সম্পর্কে))

গাণিতিক আরোহ বিধি হলো স্বাভাবিক সংখ্যা সম্পর্কে কোন উপপাদ্য প্রমাণ করার একটি পদ্ধতি। যদি দেখানো যায় যে কোন উপপাদ্য  এর জন্য (যেখানে  কোন স্বাভাবিক সংখ্যা এবং  কোন ফাংশন ( সম্পর্কে))
  সত্য
এবং
 যদি  সত্য হয় তবে  সত্য (যেখানে  কোনো স্বাভাবিক সংখ্যা)
তবে  সব স্বাভাবিক সংখ্যার জন্যই সত্য (যেহেতু স্বাভাবিক সংখ্যাগুলো কেবলমাত্র এইভাবে গঠন করা যায়)।

প্রমাণ এবং উদাহরণ 

এখানে আমরা একটি সংক্ষিপ্ত সংস্করণ প্রমাণ করব। প্রামাণ্য রূপ:-

ধরি S ধনাত্মক পূর্ণসংখ্যার একটি উপসেট, যার নিম্নোক্ত বৈশিষ্ট্য গুলি আছে:-

(a). 1∈ S

(b). যখন k∈ S, তখন (k+1)∈ S

তাহলে S সব ধনাত্মক পূর্ণসংখ্যার সেট।

প্রমাণ:-

ধরি T এমন সকল ধনাত্মক পূর্ণসংখ্যার সেট যারা S এ নেই। ধরি T অশূন্য সেট। সুসামঞ্জস্য নীতি অনুযায়ী T এর তাহলে একটি ন্যূনতম পদ থাকবে। ধরি পদটি a। যেহেতু 1∈S, a>1 আর তাই 0<a-1<a। a,T এর ন্যূনতম ধনাত্মক পূর্ণসংখ্যা, তাই (a-1), Tতে নেই, আর সেইকারণেই S এ আছে। প্রশ্নমতে, S এ (a-1)+1 ও আছে, যা T তে a এর উপস্থিতির বিরোধী। তাই আমরা সিদ্ধান্তে আসতে পারি T সেটটি শূন্য সেট এবং S সমস্ত পূর্ণসংখ্যার সেট। 

উদাহরণ:- 

আমরা দেখাতে চাই যে যে কোন স্বাভাবিক সংখ্যা  এর জন্য 
  হলে, , যা অবশ্যই সত্য
 ধরা যাক  সত্য, অর্থাৎ , তাহলে দুই পক্ষে  যোগ করে পাই

বাম পক্ষে: 

ডান পক্ষে: 

তার মানে  সত্য  এ  এর জায়গায়  বসিয়ে দেখুন)। 
সুতরাং গাণিতিক আরোহ বিধি বলে  সব স্বাভাবিক সংখ্যার জন্যই সত্য।

বীজগণিত
অ্যাসোসিয়েশন ফর কম্পিউটিং মেশিনারি

অ্যাসোসিয়েশন ফর কম্পিউটিং মেশিনারি (এসিএম বা ACM) হচ্ছে বিশ্বব্যাপী কম্পিউটার বিজ্ঞানের ছাত্র, শিক্ষক, গবেষক ও পেশাজীবীদের সবচেয়ে বড় সংগঠন।  ১৯৪৭ সালে এই সংগঠনটি গঠিত হয়। যুক্তরাষ্ট্রের নিউ ইয়র্কে এর সদর দপ্তর।  প্রায় ৩৫টি স্পেশাল ইন্টারেস্ট গ্রুপের মাধ্যমে এই সংগঠন কম্পিউটার বিজ্ঞানের বিভিন্ন শাখার অধ্যয়নে নেতৃত্ব দিচ্ছে। এসিএম বছরে প্রায় ১২০টি কনফারেন্স আয়োজন করে থাকে। সংগঠনটি প্রতিবছর কম্পিউটার বিজ্ঞানের অসংখ্য জার্নাল প্রকাশ করে থাকে।

প্রোগ্রামিং প্রতিযোগিতা 
অ্যাসোসিয়েশন ফর কম্পিউটিং মেশিনারি এসিএম আন্তর্জাতিক কলেজিয়েট প্রোগ্রামিং প্রতিযোগিতা আয়োজন করে থাকে। যেকোনো বিশ্ববিদ্যালয় পড়ুয়া শিক্ষার্থী এ প্রতিযোগিতায় অংশ নিতে পারে। বিভিন্ন এলাকা ভিত্তিক প্রতিযোগিতা থেকে সেরা দলকে "ওয়ার্ল্ড ফাইনাল" প্রতিযোগিতায় অংশ নিতে দেয়া হয়। বাংলাদেশের কম্পিউটার প্রোগ্রামাররা ১৯৯৭ সাল থেকে প্রতিবছর ওয়ার্ল্ড ফাইনালে অংশ নেবার গৌরব অর্জন করেছে।

এসিএম প্রদত্ত পুরস্কারসমূহ 
 এ. এম. টুরিং পুরস্কার
 ইউজিন লওলার পুরস্কার
 কার্ল ভি. কার্লস্ট্রম আউটস্ট্যান্ডিং এডুকেটর পুরস্কার
 আউটস্ট্যান্ডিং কন্ট্রিবিউশন
 ডিস্টিংগুইশ্‌ড সার্ভিস
 গ্রেস মারি হপার পুরস্কার
 ডক্টরাল ডিসার্টেশন
 প্যারিস ক্যানেলাকিস থিওরী এন্ড প্র্যাকটিস পুরস্কার
 একার্ট-মসলে পুরস্কার
 সফটওয়্যার সিসটেম পুরস্কার
 এল্যান নিউয়েল পুরস্কার
 এসিএম ফেলো
 এস.আই.এ.এম./এসিএম কম্পিউটার সায়েন্স এন্ড ইন্জিনিয়ারিং পুরস্কার
 এসিএম স্পেশাল ইন্টারেস্ট গ্রুপ পুরস্কার

তথ্যসূত্র

বহিঃসংযোগ 
 acm.org এসিএম-এর মূল ওয়েবসাইট
 এসিএম আন্তর্জাতিক কলেজিয়েট প্রোগ্রামিং প্রতিযোগিতা 

কম্পিউটার বিজ্ঞান
অ্যাপ্লিকেশন প্রোগ্রামিং ইন্টারফেস

অ্যাপ্লিকেশন প্রোগ্রামিং ইন্টারফেস বা এপিআই হচ্ছে এক গুচ্ছ ফাংশনের সমষ্টি। এটি একটি ইন্টারফেস যা কোন কম্পিউটার, লাইব্রেরি অথবা অ্যাপলিকেশন অন্য অ্যাপ্লিকেশনকে বিভিন্ন সার্ভিস দেয়ার লক্ষ্যে বা ডাটা বিনিময়ের জন্য প্রদান করে থাকে। সাধারণত সফটওয়্যার প্রস্তুতকারক কোম্পানি এটি তৈরি করে। অন্য কোনো প্রোগ্রাম ঐ সফটওয়্যারকে নিজেদের সাথে একীভূত করতে চাইলে এপিআই এর মাধ্যমে সফটওয়্যারের সাথে যোগাযোগ রক্ষা করে।

বর্ণনা 

কোন অ্যাপ্লিকেশনের এ.পি.আই. -এর প্রধান কাজ হল কীভাবে একটি কম্পিউটার অ্যাপ্লিকেশন বা একজন সফটওয়্যার ডেভেলপারের কাছে ঐ অ্যাপ্লিকেশনের বিভিন্ন ফাংশনের এক্সেস পদ্ধতিকে বর্ণনা করা। এর জন্য ঐ অ্যাপ্লিকেশনের ফাংশনের উৎস কোডে প্রবেশ করার বা উৎস কোডের পূর্ণ ব্যাখ্যা জানার প্রয়োজন পড়ে না। এ.পি.আই. একটি এবস্ট্রাক্ট ধারণা, যেহেতু এটি একটি ইন্টারফেস।

ব্যবহার 

কম্পিউটার প্রোগ্রামাররা প্রায় অপারেটিং সিস্টেমের এ.পি.আইকে মেমরি বণ্টন এবং ফাইল প্রবেশে ব্যবহার করেন। বিভিন্ন সিস্টেম ও অ্যাপ্লিকেশন এ.পি.আই-এর সুবিধা দেয়। এদের মধ্যে গ্রাফিক্স সিস্টেম, ডাটাবেজ, নেটওর্য়াক, ওয়েব সার্ভিস এমনকি কম্পিউটার গেমও রয়েছে।

অনেক ক্ষেত্রেই এ.পি.আই. সফটওয়্যার ডেভেলপমেন্ট কিটের সংক্ষেপে এস.ডি.কে-এর, অংশ হিসাবে থাকে। কিন্তু একটি সফটওয়্যার ডেভেলপমেন্ট একটি কিট এ. পি. আই ছাড়াও অন্যান্য টুল, এমনকি হার্ডওয়্যারও থাকে। তাই এস.ডি.কে এবং এ.পি.আই.কে আক্ষরিক অর্থে পরস্পর বিনিময় যোগ্য নয়।

এ.পি.আই-এর জন্য বিভিন্ন ডিজাইন মডেল আছে। মূলত ফাংশন, প্রসিডিউর, ভেরিয়েবল এবং ডাটা স্ট্রাকচার নিয়ে গঠিত একটি সেটের দ্রুত কাজ সম্পাদনের অভিপ্রায়ে ইন্টারফেসের ব্যবহার। এ.পি.আই কীভাবে বিভিন্ন ফাংশনকে কাজ করায় তা প্রোগ্রামারের জানার প্রয়োজন হয় না। এতে এ.পি.আই.-এর কোডকে না ভেঙ্গেও বিভিন্ন ফাংশনের উন্নতি সাধন করা সম্ভব।

উদাহরণ 

 পিসি বা ওস কল ইন্টারফেস
 সিঙ্গেল উনিক্স স্পেসিফিকেশন
 মাইক্রোসফট ইউন ৩২ এ. পি. আই
 জাভা প্লাটফোর্ম , এন্টারপ্রাইজ এডিশন এ. পি. আই
 মাইক্রোসফট উইন্ডোজ ডাইরেক্ট এক্স
 গুগল ম্যাপ এ. পি. আই
 ওয়ার্ল্ড অফ ওয়ারক্রাফ্ট এ. পি. আই

আরো দেখুন 

 ইন্টারফেস

তথ্যসূত্র

বহিঃসংযোগ 
 এপিআই কী?
 ভাল এপিআই কীভাবে ডিজাইন করতে হয় এবং এর বিষয় কী
 এপিআই কীভাবে লিখতে হয়
 এপিআই এর স্থাপত্য 

কম্পিউটার সফটওয়্যার
কারিগরি যোগাযোগ
ওয়্যারলেস্‌ অ্যাক্সেস পয়েন্ট

কম্পিউটার নেটওয়ার্কিং-এ, একটি ওয়্যারলেস অ্যাক্সেস পয়েন্ট (WAP), বা আরও সাধারণভাবে শুধু অ্যাক্সেস পয়েন্ট (AP), একটি নেটওয়ার্কিং হার্ডওয়্যার ডিভাইস যা অন্যান্য Wi-Fi ডিভাইসগুলিকে একটি তারযুক্ত নেটওয়ার্কের সাথে সংযোগ করতে দেয়। একটি স্বতন্ত্র ডিভাইস হিসাবে, AP এর একটি রাউটারের সাথে একটি তারযুক্ত সংযোগ থাকতে পারে, তবে, একটি বেতার রাউটারে, এটি রাউটারের একটি অবিচ্ছেদ্য উপাদানও হতে পারে। একটি AP একটি হটস্পট থেকে আলাদা করা হয় যা একটি শারীরিক অবস্থান যেখানে Wi-Fi অ্যাক্সেস উপলব্ধ।
একটি AP একটি তারযুক্ত লোকাল এরিয়া নেটওয়ার্কের সাথে সরাসরি সংযোগ করে, সাধারণত ইথারনেট, এবং AP তারপর ওয়্যারলেস LAN প্রযুক্তি ব্যবহার করে বেতার সংযোগ প্রদান করে, সাধারণত Wi-Fi, অন্যান্য ডিভাইসের জন্য সেই তারযুক্ত সংযোগ ব্যবহার করার জন্য। APs তাদের একটি তারযুক্ত সংযোগের মাধ্যমে একাধিক ওয়্যারলেস ডিভাইসের সংযোগ সমর্থন করে।

কম্পিউটার নেটওয়ার্ক
আইইইই ৮০২.১১
টেলিযোগাযোগ অবকাঠামো
চিনি গাছ

চিনি গাছ স্টেভিয়া (Stevia) গাছটির সহজ বাংলা নাম। এই গাছ প্যারাগুয়ের পাহাড়ি অঞ্চলে পাওয়া যায়। এটি লতা গুল্ম জাতীয় গাছ। এর পাতা খুবই মিষ্টি যা চিনির চেয়ে ৫০ গুন বেশি মিষ্টি বলে দাবি করা হয়। এর শুকনো পাতা গুঁড়া করে ব্যবহার হয়। এর নির্যাস চিনি থেকে ২০০-৩০০ গুন বেশি মিষ্টি। এটি ডায়াবেটিস এর কোন ক্ষতি করেনা বরং কমাতে সাহায্য করে। জাপান সবচেয়ে বড় ব্যবহারকারী তারা তাদের মোট চিনি চাহিদার ৪০% এই স্টেভিয়া বা চিনি গাছ থেকে সংগ্রহ করে।
বাংলাদেশে ব্রাক এটি উৎপাদন ও বিক্রয় করছে।

তথ্যসূত্র

গুল্ম
ভেষজ
ঔষধি উদ্ভিদ
ডিজিটাল ক্যামেরা

ডিজিটাল ক্যামেরা বলতে এমন ক্যামেরা বোঝায়, যেগুলোতে সনাতনী ফিল্ম ব্যবহৃত হয় না, বরং তার বদলে মেমরী চিপের মধ্যে ছবি ধারণ করে রাখার ব্যবস্থা থাকে।

ডিজিটাল ক্যামেরার মান হিসাব করা হয় মেগা পিক্সেল দিয়ে: যত বেশি মেগা পিক্সেল তত বেশি বড় ছবি ধারণ করার ক্ষমতা। প্রথমে দাম বেশি থাকলেও ফিল্ম ক্যামেরা থেকে অনেক দ্রুত দাম কমছে, এবং ক্ষমতা বৃদ্ধি পাচ্ছে। এতে ফিল্ম লাগেনা এবং সাথে সাথে স্ক্রিনে ছবি দেখা যায় বলে এর চাহিদা ব্যাপক হারে বাড়ছে। নিকট ভবিষ্যতে এটি ফিল্ম ক্যামেরাকে জাদুঘরের পণ্যে পরিণত করতে পারে।

কীভাবে কাজ করে 
সনাতন তথা এনালগ ক্যামেরা মেকানিক্যাল ও ক্যামিকেল প্রসেসের উপর নির্ভরশীল এবং ফটো তোলার সময় আলো লেন্সের মাধ্যমে শার্টারের মধ্য দিয়ে এসে ফিল্মের উপর পড়ে। ফিল্মের এই ছবিকে আর পরিবর্তন করা সম্ভব হয় না। বিভিন্ন ধাপে রাসায়নিক প্রসেসের মাধ্যমে এই ফিল্ম থেকে ছবি প্রিন্ট হয়। ডিজিটাল ক্যামেরার প্রসেস হচ্ছে ইলেকট্রনিক এবং আলো এসে পড়ে CCD (Charge-Coupled Device) সেন্সরের উপর। সেন্সরে ছবি ১ ও ০ পদ্ধতিতে সংরক্ষণ হয়। এরপর বিভিন্ন ইলেক্ট্রনিক প্রসেসের মাধ্যমে পুর্ণাঙ্গ ডিজিটাল ছবি, তারপরে ক্যামিকেল প্রসেসে প্রিন্ট কপি। CCD/CMOS-র এই ডিজিটাল তথ্য (ছবি) কম্পিউটার, ইন্টারনেট এবং সব ধরনের ডিজিটাল ডিভাইসে ব্যবহার করা সম্ভব। ডিজিটাল ছবি সরাসরি ডিজিটাল ক্যামেরায় বা কম্পিউটারে এডিট করা যায়।

কমপ্যাক্ট বনাম ডিএসএলআর

গুরুত্বপূর্ণ ফিচার/ফাংশন

তথ্যসূত্র

বহিঃসংযোগ 

আলোকচিত্র
ডিজিটাল ক্যামেরা
২০শ শতাব্দীর উদ্ভাবন
ক্যামেরা
মার্কিন উদ্ভাবন
মা (দ্ব্যর্থতা নিরসন)

মা শিরোনামের অন্যান্য নিবন্ধগুলো হচ্ছে:

উপন্যাস
 মা (বাংলা উপন্যাস), আনিসুল হক রচিত বাংলা ভাষার উপন্যাস।
 মা (রুশ উপন্যাস), ম্যাক্সিম গোর্কী রচিত রুশ ভাষার উপন্যাস।
 মা (পার্ল এস. বাকের উপন্যাস), পার্ল এস. বাক রচিত ইংরেজি ভাষার উপন্যাস।

দিবস
 মা দিবস, বিশেষ দিন।

ব্যক্তি
 আনন্দময়ী মা, আধ্যাত্মিক সাধিকা
 মা সারদা, আধ্যাত্মিক সাধিকা
 জ্যাক মা, আলিবাবা গ্রুপের প্রতিষ্ঠাতা ও চেয়ারম্যান।

অন্যান্য 
 মা (টেলিভিশন ধারাবাহিক), ভারতীয় টেলিভিশন চ্যানেল স্টার জলসায় প্রচারিত একটি ধারাবাহিক নাটক।
মাইকেল হ্যালিডে

মাইকেল আলেকজান্ডার কার্কউড হ্যালিডে (জন্ম ১৯২৫) একজন ইংরেজ ভাষাবিজ্ঞানী। তিনি সিস্টেমিক ফাংশনাল গ্রামার (বাংলায় সাংশ্রয়িক প্রায়োগিক ব্যাকরণ) নামের একটি ব্যাকরণ প্রতিরূপের (মডেলের) প্রস্তাব করেন; ব্যাকরণটি আন্তর্জাতিক প্রভাব ফেলে। ইংরেজি ছাড়া অন্যান্য ইন্দো-ইউরোপীয় ও অ-ইন্দো-ইউরোপীয় ভাষায়ও প্রতিরূপটি প্রয়োগ করা হয়েছে।

১৯২৫-এ জন্ম
ইংরেজ ভাষাবিজ্ঞানী
২০১৮-এ মৃত্যু
লন্ডন বিশ্ববিদ্যালয়ের প্রাক্তন শিক্ষার্থী
এডিনবরা বিশ্ববিদ্যালয়ের শিক্ষক
ইউনিভার্সিটি কলেজ লন্ডনের শিক্ষক
পিকিং বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রে ব্রিটিশ প্রবাসী
কাজ (পদার্থবিজ্ঞান)

পদার্থবিজ্ঞানে, কাজ হলো কোনো বস্তুতে বল প্রয়োগের মাধ্যমে সরণ ঘটানোর প্রক্রিয়ার শক্তি স্থানান্তরের মান। গাণিতিকভাবে, কাজ হলো প্রাসঙ্গিক বস্তুতে প্রয়োগকৃত বলের সরণ ভেক্টরের সমান্তরাল ভেক্টর উপাংশের মানের সাথে সরণের মানের গুণফল।। কাজ হচ্ছে বল ও সরণের স্কেলার গুণফল।..

অন্য কথায়,  যেখানে ,  ও  যথাক্রমে কাজ, প্রয়োগকৃত বল ও সরণকে চিহ্নিত করে এবং  বল ও সরণ ভেক্টরের মধ্যাকার কোণের মান। উল্লেখ্য সমীকরণে  হলো ডট প্রোডাক্টের চালক/অপারেটর।

একক 
বল × সরণের এককই হবে কাজের একক।
বলের একক নিউটন (N) এবং সরণের একক মিটার (m)
সুতরাং কাজের একক নিউটন×মিটার (N×m)। এর অপর নাম জুল (J)। অর্থাৎ 1 জুল = 1 নিউটন × 1 মিটার।
কোন বস্তুর ওপর 1 নিউটন (N) বল প্রয়োগে বলের দিকে থেকে বিন্দুর এক মিটার (m) সরণ হয় তবে সম্পন্ন কাজের পরিমাণকে 1 জুল (j) বলে।
মাত্রাঃ
কাজ [W] = [F][s]

        কাজের(W) একক =ML2T−2

কাজের তাৎপর্য 
পদার্থবিজ্ঞানে কোনো বস্তুর গতি বিশ্লেষণে কাজ খুবই গুরুত্বপূর্ণ ভূমিকা পালন করে। কাজের ধারণা থেকেই আমরা কাজ -শক্তি উপপাদ্য পাই যা কাজ ও গতিশক্তির সম্পর্ক স্থাপন করে এবং শক্তির সংরক্ষণশীলতার ধারণা দেয়, যা পদার্থবিজ্ঞানের একটি মৌলিক ও অতি গুরুত্বপূর্ণ বিষয়।

কাজের সাধারণ ধারণা 
দৈনন্দিন জীবনে কাজ সম্পর্কে আমাদের যে ধারণা, তার সাথে পদার্থবিজ্ঞানগত ধারণার বেশ পার্থক্য রয়েছে। যেমন কোনো​ বস্তুকে দুহাতে আঁকড়ে উপরে তুলে আবার যেখান থেকে তোলা হলো সেখানে নামিয়ে রাখলে পদার্থবিজ্ঞান এর দৃষ্টিকোণ থেকে কাজের পরিমাণ হবে শূন্য, অথচ নিত্যদিনকার ধারণামতে আমরা এটাকেও হয়তো কাজ বলব, কারণ এর মাধ্যমে উত্তোলনকারী ক্লান্ত এবং ঘর্মাক্ত হয়ে পড়তে পারেন। পদার্থবিজ্ঞানের ভাষায়, বল এবং বলের দিকে সরণ-এর উপাংশ-এর গুণফল হলো কাজ।

সংজ্ঞা 

 সাধারণ সংজ্ঞা:
 কোন বস্তুর উপর প্রযুক্ত বল এবং বলের অভিমুখে বস্তুর সরণ বা সরণের উপাংশের গুণফলকে কাজ বলে।

 বলবিদ্যার সংজ্ঞা:
 কাজ হলো গড় বল গণিত বলাভিমুখী মোট সরণ (তাৎক্ষণিক বল ও তাৎক্ষণিক সরণের স্কেলার গুণফলের দৈর্ঘ্য সমাকলন (line integral))।

 বল এবং সরণ ভেক্টর রাশি হলেও কাজ স্কেলার রাশি ।

কাজ ধনাত্মক, শূন্য বা ঋণাত্মক হতে পারে।
ধনাত্মক কাজের ক্ষেত্রে , শূন্য কাজের ক্ষেত্রে  এবং ঋণাত্মক কাজের ক্ষেত্রে

পরিবর্তনশীল বল দ্বারা কাজ 
বাস্তব-জীবনে সময়ের সাথে বলের পরিবর্তন হতে পারে। বল পরিবর্তনশীল ক্ষেত্রে কাজের সাধারণ ও সরল গাণিতিক সংজ্ঞা  অগাত্য কাজের মানের সমীকরণ নয়।
এরুপ ক্ষেত্রে যেহেতু বলের তৎপর প্রকরণ ঘটে, সেহেতু  যেখানে সরণ হওয়া বস্তুটিতে বল প্রভাবিত হওয়ার আগের x-স্থানাঙ্ক  এবং সরণ শেষে x-স্থানাঙ্ক

কার্য শক্তি উপপাদ্য 
কোন বস্তু কর্তৃক কৃতকার্য উহার প্রাথমিক ও অন্তিম গতিশক্তির পার্থক্যের সমান হয়।

কাজ ও স্থিতিশক্তি

স্থিতিশক্তির গ্রেডিয়েন্ট/নতির দ্বারা কাজের সমীকরণ নির্ণয়

মহাকর্ষ বল ও কাজ 
 পৃথিবীপৃষ্ঠে

যেখানে  হল বস্তু কর্তৃক অতিক্রান্ত উল্লম্ব দৈর্ঘ্য।

মহাশূন্যে বা পৃথিবীপৃষ্ঠ থেকে বেশি উচ্চতায়

মহাকর্ষীয় স্থিতিশক্তি হল:

এই সম্পর্ক থেকে মহাকর্ষীয় স্থিতিশক্তির পার্থক্য নির্ণয় করার মাধ্যমে মোট কাজের পরিমাণ নির্ধারণ করা সম্ভব।

স্প্রিং-এর ক্ষেত্রে কাজ 

যেখানে, k = স্প্রিং ধ্রুবক, x = স্প্রিং এর মোট সংকোচন ও F = মোট প্রযুক্ত বল

গ্যাসের চাপ-আয়তন ও কাজের সম্পর্ক 

যেখানে,  চাপ,  আয়তন, এবং  ও  প্রাথমিক ও অন্তিম আয়তন।

গ্রন্থপঞ্জী

তথ্যসূত্র 

স্কেলার রাশি
পদার্থবিজ্ঞানের মৌলিক ধারণা
যন্ত্র প্রকৌশল
বলবিজ্ঞান
বল
দৈর্ঘ্য
আপেল মাহমুদ

আপেল মাহমুদ হলেন একজন বাংলাদেশী গায়ক। তিনি বাংলাদেশের স্বাধীনতা যুদ্ধের সময়ে স্বাধীন বাংলা বেতার কেন্দ্র হতে প্রচারিত "মোরা একটি ফুলকে বাঁচাবো বলে যুদ্ধ করি" গানের গায়ক হিসেবে সবচেয়ে বেশি পরিচিত। এ ছাড়াও "তীর হারা এই ঢেউয়ের সাগর" তার একটি উল্লেখযোগ্য গান। দেশাত্ববোধক গান ছাড়াও তিনি রবীন্দ্রসঙ্গীত, লালনগীতি, গণসঙ্গীত ও আধুনিক ধারার গান গেয়েছেন। সঙ্গীতে অবদানের জন্য তিনি ২০০৫ সালে বাংলাদেশের দ্বিতীয় সর্বোচ্চ বেসামরিক পুরস্কার একুশে পদকে ভূষিত হন।

প্রারম্ভিক জীবন 
মাহমুদ বাংলাদেশের কুমিল্লা জেলার মেঘনা উপজেলা সোনার চর মুন্সী বাড়িতে জন্মগ্রহণ করেন। তিনি ১৯৭১ সালের ২৫ শে মার্চ রাতে গণহত্যা শুরু হওয়ার পরপরই বাংলাদেশের স্বাধীনতা যুদ্ধে অংশগ্রহণ করেন এবং জুন মাস পর্যন্ত ৩ নম্বর সেক্টরে তিনি যুদ্ধ করেছেন। এরপর তিনি স্বাধীন বাংলা বেতার কেন্দ্রে শিল্পী হিসেবে যোগ দেন।

কর্মজীবন 
স্বাধীন বাংলা বেতার কেন্দ্র হতে তিনি গোবিন্দ হালদারের লেখা "মোরা একটি ফুলকে বাঁচাবো বলে যুদ্ধ করি" গানে কণ্ঠ দেন। এছাড়া তিনি তার নিজের লেখা "তীর হারা এই ঢেউয়ের সাগর" গানে কণ্ঠ দেন। ২০১৪ সালের নভেম্বর মাসে তার গাওয়া গান নিয়ে জি-সিরিজ থেকে প্রকাশিত হয় আলতাফ মাহমুদ দ্য লিজেন্ড অ্যালবাম।

সম্মাননা 
 ২০০৫: শিল্পকলায় একুশে পদক
 ২০১৬: বাংলাদেশ বিনোদন সাংবাদিক সমিতি (বাবিসাস) আজীবন সম্মাননা

তথ্যসূত্র 

জীবিত ব্যক্তি
কুমিল্লা ভিক্টোরিয়া সরকারি কলেজের প্রাক্তন শিক্ষার্থী
কুমিল্লা জেলার ব্যক্তি
বাংলাদেশী গায়ক
বাংলা ভাষার সঙ্গীতশিল্পী
শিল্পকলায় একুশে পদক বিজয়ী
২০০৫-এ একুশে পদক বিজয়ী
১৯৪৭-এ জন্ম
২০শ শতাব্দীর বাংলাদেশী সঙ্গীতশিল্পী
কাদেরী কিবরিয়া

কাদেরী কিবরিয়া বাংলাদেশের একজন বিখ্যাত কণ্ঠ সঙ্গীত শিল্পী। কৃর্তীমান এ শিল্পী জন্মগ্রহণ করেন পাবনার ফরিদপুর উপজেলায়। মূলতঃ রবীন্দ্র সঙ্গীতের এই শিল্পী বাংলাদেশের স্বাধীনতা যুদ্ধের সময়কার স্বাধীন বাংলা বেতার কেন্দ্রে সক্রিয়ভাবে দেশাত্মবোধক গানের শিল্পী হিসেবে গান করেছেন। স্বাধীনতা উত্তর বাংলাদেশে কাদেরী কিবরিয়া রবীন্দ্র সঙ্গীত শিল্পী হিসেবে প্রচণ্ড জনপ্রিয় ছিলেন। কিবরিয়া ২০১৩ সালে বাংলাদেশ সরকার কর্তৃক একুশে পদকে ভূষিত হন।

জন্ম ও শিক্ষাজীবন 
কিবরিয়া বাংলাদেশের পাবনা জেলার ফরিদপুর উপজেলায় জন্মগ্রহণ করেন। তিনি অজিত রায় এবং দেবব্রত বিশ্বাসের কাছে গানের তালিম নেন। ১৯৭৫ সালে তিনি ঠাকুর গানের স্নাতকোত্তর অধ্যয়নের জন্য শান্তিনিকেতনে যান। তিনি জিঙ্গা শিল্পী গোষ্ঠীর সদস্য ছিলেন। তার প্রথম টিভি উপস্থিতি ছিল ১৯৬৭ সালে। তাঁর দুটি রবি ঠাকুরের গানের প্রথম রেকর্ড ১৯৬৯ সালে HMV দ্বারা প্রকাশিত হয়েছিল।

তিনি ১৯৯০-এর দশকে মার্কিন যুক্তরাষ্ট্রে চলে যান। আগে তিনি নিয়মিতভাবে বাংলাদেশ টেলিভিশনে গান পরিবেশন করতেন।

পুরস্কার ও সম্মাননা 
 একুশে পদক, (২০১৩)
 স্বাধীনতা দিবস পুরস্কার ২০২১

তথ্যসূত্র

বহিঃসংযোগ 

বাঙালি সঙ্গীতশিল্পী
শিল্পকলায় একুশে পদক বিজয়ী
বাংলাদেশী গায়ক
বাংলা ভাষার সঙ্গীতশিল্পী
জীবিত ব্যক্তি
২০শ শতাব্দীর বাংলাদেশী সঙ্গীতশিল্পী
একুশে পদক বিজয়ী
রবীন্দ্রসঙ্গীত শিল্পী
পাবনা জেলার ব্যক্তি
বাংলা বিশ্বকোষ (মুক্তধারা)

ঢাকাস্থ ফ্রাঙ্কলিন বুক প্রোগ্রামস কর্তৃক ১৯৫৯ সালে বাংলা বিশ্বকোষ প্রকল্প সূচিত হয়। কিন্তু প্রকৃত পক্ষে নিয়মিত ভাবে সঙ্কলন কার্য শুরু হয় এর প্রধান সম্পাদকের দায়িত্ব প্রাপ্ত খান বাহাদুর আব্দুল হাকিম এর তত্ত্বাবধানে ১৯৬১ সালের জুলাই মাস থেকে। আর প্রকাশকের ভুমিকায় ছিল মুক্তধারা। 
প্রারম্ভিক পরিকল্পনায় ঠিক করা হয় যে বিশ্বকোষে প্রায় ৩০,০০০ নিবন্ধ থাকবে।

ভিত্তি 
কলম্বিয়া এনসাইক্লোপেডিয়া (৩য় সংস্করণ,১৯৬৩) এবং এর সংক্ষেপিত রূপ কলম্বিয়া ভাইকিংস ডেস্ক এনসাইক্লোপেডিয়া(৩য় সংস্করণ,১৯৬৮) কে এই বাংলা বিশ্বকোষের ভিত্তি হিসেবে গ্রহণ করা হয়। কিন্তু কার্যত সঙ্কলন কালে প্রায় অর্ধেক সংখ্যাক নিবন্ধ প্রয়োজন মত সংশোধিত এবং অভিযোজিত আকারে অনূদিত হয়ে এখানে সন্নিবিষ্ট হয়েছে। অবশিষ্ট আনুমানিক অর্ধেক নিবন্ধ স্থানীয় বিজ্ঞ লোকদের দ্বারা মৌলিক রচনা রূপে স্থান পেয়েছে।

খন্ড 
প্রথমে মাত্র এক খন্ড বাংলা বিশ্বকোষ প্রকাশ করার প্রস্তাব ছিল। পরে অনেকটা বৃহত্তর আকারে চার খণ্ডে এই বিশ্বকোষ প্রকাশ করা হয়।

বিশ্বকোষ সঙ্কলন কালীন উপদেষ্টা পরিষদ 

বাংলা ভাষার বিশ্বকোষ
আল ফারাবী

আল ফারাবি (, আবু নসর মুহম্মদ বিন মুহম্মদ আল ফারাবি, একজন প্রখ্যাত মুসলিম দার্শনিক ও বিজ্ঞানী।

এছাড়াও তিনি একজন মহাবিশ্বতত্ত্ববিদ, যুক্তিবিদ এবং সুরকার ছিলেন। পদার্থ বিজ্ঞান, সমাজ বিজ্ঞান, দর্শন, যুক্তিশাস্ত্র, গণিতশাস্ত্র, চিকিৎসাবিজ্ঞান প্রভৃতিতে তার অবদান উল্লেখযোগ্য। পদার্থ বিজ্ঞানে তিনিই 'শূন্যতা'-র অবস্থান প্রমাণ করেছিলেন। তিনি ৮৭২, মতান্তরে ৮৭০ খ্রিষ্টাব্দে তুর্কিস্তানের অন্তর্গত 'ফারাব' নামক শহরের নিকটবর্তী 'আল ওয়াসিজ' নামক গ্রামে জন্মগ্রহণ করেন। তিনি ৯৫৬ খ্রিষ্টাব্দে মৃত্যুবরণ করেন।

অবদান 
আল ফারাবী দর্শন ছাড়াও যুক্তিবিদ্যা ও সঙ্গীত-এর ন্যায় জ্ঞানের বিস্তর শাখায় অবদান রাখেন। 
আল মদিনা আল ফাজিলা বা আদর্শ নগর তার সবচেয়ে বিখ্যাত গ্রন্থ। কিতাব আল মুসিকি আল কবির বা সঙ্গীতের মহান গ্রন্থ তার আরেকটি বিখ্যাত গ্রন্থ।

দর্শন 
প্লেটো ও অ্যারিস্টটল-এর দর্শনের উপর তিনি বিস্তর আলোচনা করেছেন। প্লেটোর রিপাবলিক-এর মত তিনিও একটি আদর্শ রাষ্ট্র-এর কল্পনা করেছেন তার আদর্শ নগর গ্রন্থে। তিনি স্রষ্টার সর্বাধিপত্য স্বীকারের পাশাপাশি সৃষ্টিকেও শাশ্বত বলে মনে করতেন। তিনি কোন চরম মত পোষণ করতেন না এবং চিন্তার ক্ষেত্রে পরস্পর-বিরোধী মতকে প্রায়শই একসাথে মিলাবার চেষ্টা করেছেন।

রাষ্ট্র দর্শন 
আদর্শ নগর-এ তার রাষ্ট্রনায়ক-এর একনায়ক বৈশিষ্ট প্রকট। তার মতে রাষ্ট্রের প্রধান রাষ্ট্রের সর্বৈব ক্ষমতা পোষণ করবেন এবং অন্য সবাই তার বাধ্য থাকবেন। নাগরিকদের ক্ষমতায়ও থাকবে শ্রেণি বিভাজন, যেখানে কোনো শ্রেণি তার উপরের শ্রেণির আদেশ মান্য করবে ও নিচের শ্রেণির উপর আদেশ জারী করবে। তৎকালীন বহুধাবিভক্ত সামন্ততান্ত্রিক সমাজকে এককেন্দ্রিক রাষ্ট্রকাঠামোর আওতায় আনতে এই রাষ্ট্র দর্শন প্রভাব বিস্তার করে এবং সময়ের বিচারে এরূপ ভাবধারা গুরুত্বপূর্ণ ছিল। আদর্শ রাষ্ট্রকে তিনি অসম্ভব উল্লেখ করলেও এটি অর্জনের জন্য মানুষের চিরন্তন প্রচেষ্টাকে গুরুত্বপূর্ণ বলে অভিহিত করেন।
মুসলিম মিল্লাতে তার অবদান অনস্বীকার্য

সম্মাননা
 তাঁর নামে আল-ফারাবি কাজাখ জাতীয় বিশ্ববিদ্যালয় রয়েছে। বিশ্ববিদ্যালয়ের প্রাঙ্গণে একটি আল-ফারাবি লাইব্রেরিও রয়েছে।
 শ্যামকেন্ট শিক্ষামূলক সংস্কৃতি ইনস্টিটিউট আল-ফারাবির নামে নামকরণ করা হয়েছে (১৯৬৭-১৯৯৬)।
 কাজাখস্তানের অনেক শহরেই তাঁর নামে রাস্তার নামকরণ করা হয়েছে।
 আলমাতি, শ্যামকেন্ট এবং তুর্কিস্তান শহরে স্মৃতিস্তম্ভ নির্মাণ করা হয়েছে।
 ১৯৭৫ সালে, মস্কো, আলমাতি এবং বাগদাদে আল-ফারাবির ১১০০তম জন্মবার্ষিকী আন্তর্জাতিকভাবে পালিত হয়েছিল।
 তার সম্মানে গ্রহাণু বেষ্টনীতে গ্রহাণু ৭০৫৭ আল-ফারাবি এর নামকরণ করা হয়েছিল।
 ২০২১ সালের নভেম্বরে, কাজাখস্তানের নূর-সুলতানে আল-ফারাবির একটি স্মৃতিস্তম্ভ উন্মোচন করা হয়।

আরও দেখুন 
 ইসলামের সামসময়িক মুসলিম পণ্ডিতদের তালিকা
 মধ্যযুগীয় ইসলামী বিশ্বের বিজ্ঞানীদের তালিকা

তথ্যসূত্র

বহিঃসংযোগ 

৮৭২-এ জন্ম
৯৫০-এর দশকে মৃত্যু
মুসলিম দার্শনিক
১০ম-শতাব্দীর দার্শনিক
এরিস্টটলে ভাষ্যলেখক
মধ্যযুগীয় ইসলামের সঙ্গীত তাত্ত্বিক
মধ্যযুগীয় ইসলামের রসায়ন শাস্ত্রের সেবক
মধ্যযুগীয় পদার্থবিদ
বিশ্ব ডিজিটাল লাইব্রেরি সম্পর্কিত
সাংস্কৃতিক সমালোচক
দর্শনের ইতিহাস
সামাজিক সমালোচক
সামাজিক দার্শনিক
বিজ্ঞানের দার্শনিক
ইতিহাসের দার্শনিক
সংস্কৃতির দার্শনিক
ভাববাদী
ফার্সি সঙ্গীত
৮৭০-এর দশকে জন্ম
১০ম শতাব্দীর দার্শনিক
যুক্তিবিজ্ঞানী
ইরানি রসায়নবিদ
ভাষার দার্শনিক
সাহিত্যের দার্শনিক
ধর্মের দার্শনিক
রাজনৈতিক দার্শনিক
অভিজিৎ ভট্টাচার্য

অভিজিৎ একজন ভারতীয় বাঙালি গায়ক। তিনি মূলত হিন্দি চলচ্চিত্রের জন্য প্লেব্যাক করেন। তবে তার হিন্দি এবং বাংলা গানের বেশ কিছু ব্যক্তিগত অ্যালবাম প্রকাশিত হয়েছে। তিনি ১০০০-এরও বেশি চলচ্চিত্রে প্রায় ৬০৩৪ টির মতো গান গেয়েছেন।

প্রাথমিক জীবন 
অভিজিৎ ১৯৫৮ সনের ৩০শে অক্টোবর ভারতের কানপুর শহরের একটি বাঙালি ব্রাহ্মণ পরিবারে জন্মগ্রহণ করেন। তিনি চার ভাই-বোনের ভেতর সর্ব কনিষ্ঠ। তিনি রামকৃষ্ণ মিশন হাই স্কুল, কানপুর থেকে মাধ্যমিক, বি এস এন ডি এন্টার কলেজ চুন্নিগঞ্জ, কানপুর থেকে উচ্চমাধ্যমিক; এবং ক্রাইস্ট চার্চ কলেজ, কানপুর থেকে ১৯৭৭ সনে বি কম পাশ করেন।

তথ্যসূত্র

বহিঃসংযোগ 
 

১৯৫৮-এ জন্ম
জীবিত ব্যক্তি
২০শ শতাব্দীর ভারতীয় গায়ক
২১শ শতাব্দীর ভারতীয় গায়ক
বলিউডের নেপথ্য সঙ্গীতশিল্পী
বাঙালি সঙ্গীতশিল্পী
ভারতীয় সঙ্গীতশিল্পী
সা রে গা মা পা অংশগ্রহণকারী
শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী
শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার বিজয়ী
ভারতীয় নেপথ্য গায়ক
ভারতীয় গায়ক
কানপুরের ব্যক্তি
রামকৃষ্ণ মিশন বিদ্যালয়ের প্রাক্তনী
রামকুমার চট্টোপাধ্যায়

রামকুমার চট্টোপাধ্যায় (২১ আগস্ট ১৯২১ – ১৮ মার্চ ২০০৯) ছিলেন একজন ভারতীয় বাঙালি গায়ক। তিনি মূলত বাংলা পুরাতনী ও ভক্তিমূলক গানের গায়ক ছিলেন। "স্ত্রীর পত্র" ও "অমরগীতি" চলচ্চিত্রে তিনি সংগীত পরিচালনার কাজও করেন। অষ্টাদশ-ঊনবিংশ শতাব্দীর বাংলা গানে তার দক্ষতা ছিল প্রবাদপ্রতিম। তার রেকর্ড করা কয়েকটি বিখ্যাত গান হল "একদা এক বাঘের গলায়", "কাদের কূলের বউ", "একি তোমার মানের সময়", "Let me go ওরে দ্বারি" ইত্যাদি। তার পুত্র শ্রীকুমার চট্টোপাধ্যায় এই ধারার অপর এক বিশিষ্ট গায়ক।

বাঙালি সঙ্গীতশিল্পী
২১শ শতাব্দীর ভারতীয় সঙ্গীতশিল্পী
ভারতীয় শাস্ত্রীয় সুরকার
১৯২১-এ জন্ম
২০০৯-এ মৃত্যু
বাঙালি গীতিকার
কলকাতার সঙ্গীতশিল্পী
২১শ শতাব্দীর ভারতীয় গায়ক
২০শ শতাব্দীর ভারতীয় গায়ক